**APSTIPRINU**

VSIA “Slimnīca “Ģintermuiža””

Izsoles komisijas priekšsēdētājs\_\_\_\_\_\_\_\_\_\_\_\_\_\_M.Putns

Jelgava, 27.05.2021.

VSIA “Slimnīca “Ģintermuiža””

kustamās mantas

**izsoles Nr.2/2021 noteikumi**

Jelgava, 2021. gads

#  Vispārīgie noteikumi

1. VSIA “Slimnīca “Ģintermuiža”” (turpmāk - Uzņēmums) atbilstoši "Publiskas personas mantas atsavināšanas likumā" (turpmāk - Likums) un Ministru kabineta noteikumiem Nr.109 “Kārtība, kādā atsavināma publiskas personas manta” rakstiskā izsolē (turpmāk - Izsole) atsavina (pārdodot Izsolē) Uzņēmuma īpašumā esošo kustamo mantu - Pielikums Nr. 1, par kuru atsavināšanu izdots 2020.gada 9.novembra rīkojums Nr.68.
2. Uzņēmuma kustamo mantu pirms Izsoles var apskatīt turpmāk norādītajā laikā un vietā, pirms apskates datuma sazinoties ar VSIA “Slimnīca “Ģintermuiža”” kontaktpersonu:

|  |  |  |  |  |
| --- | --- | --- | --- | --- |
| VSIA “Slimnīca “Ģintermuiža”” | Apskateslaiks: | Kontaktpersona Vārds, uzvārds: | Telefona Nr. | Kontaktpersonas E-pasta adrese: |
| Filozofu ielā 69, Jelgavā | Iepriekšvienojoties | Verners Klīvus | 22159966 | verners.klivus@gintermuiza.lv |

1. Izsole notiks 2021. gada 14. jūnijā, VSIA “Slimnīca “Ģintermuiža”” telpās, Filozofu ielā 69, Jelgavā, administratīvajā ēkā, 51. kabinetā plkst. 10.00.
2. Sludinājums par Izsoli publicējams Uzņēmuma mājaslapā internetā, sadaļā "Izsole", ne vēlāk kā divas nedēļas pirms kustamās mantas izsoles noteikumu 6.punktā noteiktās pieteikumu reģistrācijas termiņa beigām.

# Pieteikumu iesniegšanas un reģistrācijas kārtība

1. Izsolē var piedalīties fiziska persona, juridiska persona, kā arī personālsabiedrība, kas saskaņā ar Latvijas Republikā spēkā esošajiem normatīvajiem aktiem var iegūt īpašumā kustamo mantu, un noteiktajā termiņā un kārtībā ir izpildījusi Izsoles noteikumu prasības.
2. Pieteikumu reģistrācija tiek uzsākta pēc sludinājuma publicēšanas Uzņēmuma mājaslapā. Reģistrācija notiek, iepriekš piesakoties pa tālruni 29483263. Dalībnieku reģistrācija tiek noteikta līdz 2021.gada 10. jūnijam plkst. 10.00 .
3. Pieteikuma iesniedzējam:
	1. atbilstoši Likuma 16.pantam jāpārskaita nodrošinājums 10% (desmit procentu) apmērā no Izsoles noteikumu pielikumā norādītās nosacītās cenas (piedaloties Izsoles pirmajā kārtā, nodrošinājums 10% (desmit procenti) apmērā no kustamās mantas nosacītās cenas, VSIA “Slimnīca “Ģintermuiža”” kontā: Swedbanka, LV36HABA0140705715600, norādot mērķi: "Kustamās mantas izsoles nodrošinājuma nauda", norādot par kuru iekārtu konkrēti tiek veikta iemaksa. Nodrošinājums uzskatāms par iesniegtu, ja attiecīgā naudas summa ir ieskaitīta norādītajā norēķinu kontā līdz Izsoles noteikumos noteiktajam pieteikumu reģistrācijas termiņam;
	2. elektroniski, uz e-pasta adresi slimnica@gintermuiza.lv , ziņojuma temata tekstā norādot “Izsole”, jāiesniedz šādi dokumenti un informācija:
		1. fiziskai personai:
			1. pases vai personas apliecības kopija;
			2. deklarētās dzīvesvietas adrese;
			3. dokumenta kopija, kas apliecina Izsoles noteikumu 7.1.apakšpunktā minētā nodrošinājuma samaksu.
			4. Piedāvāto kustamās mantas iegādes cenu, norādot to ne zemāku kā izsoles noteikumu pielikumā norādītā nosacītā cena.
		2. juridiskai personai:
			1. komercsabiedrības nosaukums un juridiskā adrese;
			2. dokumenta kopija, kas apliecina Izsoles noteikumu 7.1.apakšpunktā minētā nodrošinājuma samaksu;
			3. Piedāvāto kustamās mantas iegādes cenu, norādot to ne zemāku kā izsoles noteikumu pielikumā norādītā nosacītā cena.
4. Pieteikumu nereģistrē, ja:
	1. nav sācies vai jau ir beidzies pieteikumu reģistrācijas termiņš;
	2. nav uzrādīti vai iesniegti visi Izsoles noteikumu 7.1. vai 7.2.apakšpunktā minētie pieteikuma reģistrācijas dokumenti;
	3. pieteikuma iesniedzējs sniedzis nepatiesu informāciju;
5. Pieteikuma iesniedzējus, kas izpildījuši Izsoles noteikumos noteiktās prasības, iekļauj Izsoles dalībnieku reģistrācijas žurnālā (turpmāk - Saraksts), norādot šādas ziņas:
	1. Izsoles dalībnieka kārtas numurs;
	2. Izsoles dalībnieka (pārstāvja) vārds, uzvārds (juridiskai personai - pilns nosaukums, pilnvarotās personas vārds, uzvārds);
	3. Izsoles dalībnieka deklarētās dzīvesvietas adrese (fiziskai personai) vai juridiskā adrese (juridiskai personai).
6. Izsoles komisija līdz Izsoles sākumam nav tiesīga fiziskajām un juridiskajām personām izpaust ziņas par Izsoles dalībniekiem.
7. Atbildīgās amatpersonas, kā arī citas personas, kuras saskaņā ar amata pienākumiem vai atsevišķu uzdevumu piedalās Izsolē (tās organizēšanā, rīkošanā), nedrīkst paši būt pircēji, kā arī nedrīkst pirkt citu uzdevumā.
8. Starp Izsoles dalībniekiem aizliegta vienošanas, kas varētu ietekmēt Izsoles rezultātus un gaitu.

# Izsoles norise

1. Izsolē var piedalīties personas, kuras reģistrētas Sarakstā.
2. Izsole var notikt, ja tajā piedalās vairāk nekā puse no Izsoles komisijas sastāva.
3. Izsole var notikt, ja saņemts vismaz viens Izsoles dalībnieka pieteikums.
4. Izsoli vada Izsoles komisijas priekšsēdētājs vai viens no Izsoles komisijas locekļiem (turpmāk - Izsoles vadītājs). Atklājot Izsoli, Izsoles vadītājs iepazīstina Izsoles dalībniekus ar Izsoles komisijas sastāvu.
5. Izsoles gaitu protokolē, atspoguļojot Izsoles komisijas un Izsoles dalībnieku darbības Izsoles gaitā. Protokolu paraksta visi klātesošie Izsoles komisijas locekļi.
6. Izsoles vadītājs īsi raksturo pārdodamo kustamo mantu, paziņo nosacīto (sākotnējo) cenu, kā arī piedāvātās izsoles dalībnieku cenas.
7. Izsoles komisija salīdzina iesniegtos piedāvājumus un nosaka izdevīgāko- tas ir tādu, kurā uzrādīta visaugstākā cena.
8. Pēc Izsoles protokola parakstīšanas Izsoles uzvarētājs saņem rēķinu par Izsolē iegūto kustamo mantu. Rēķinā norāda Izsoles uzvarētājam par nosolīto kustamo mantu piedāvāto summu un tās samaksas kārtību.
9. Izsoles dalībniekam, kas nav nosolījis kustamo mantu, piecu darba dienu laikā no Izsoles dienas atdod nodrošinājuma summu, pārskaitot naudu uz Izsoles dalībnieka pieteikumā norādīto norēķinu kontu.

# Samaksas kartība

1. Izsoles uzvarētājam par nosolīto kustamo mantu piedāvātā augstākā summa (atrēķinot iemaksāto nodrošinājuma summu, kas tiek ieskaitīta pirkuma summā) jāsamaksā 5 (piecu) darba dienu laikā no Izsoles dienas. Nokavējot noteikto samaksas termiņu, Izsoles uzvarētājs zaudē samaksāto nodrošinājumu.
2. Ja Izsoles uzvarētājs kustamās mantas izsoles noteikumu noteiktajā termiņā nav samaksājis piedāvāto summu, komisija pieņem lēmumu par to, ka Izsoles uzvarētājs zaudē tiesības uz nosolīto kustamo mantu, un atzīst par Izsoles uzvarētāju dalībnieku, kas nosolījis nākamo augstāko cenu ( turpmāk - pārsolītais dalībnieks). Komisija kustamo mantu piedāvā pirkt pārsolītajam dalībniekam, par viņa nosolīto augstāko cenu (nākamā augstākā cena). Pārsolītajam dalībniekam ir tiesības divu nedēļu laikā no piedāvājuma saņemšanas dienas paziņot komisijai par kustamās mantas pirkšanu par paša nosolīto augstāko cenu. Ja pārsolītais dalībnieks noteiktajā termiņā atbildi nesniedz, tiek uzskatīts, ka viņš komisijas piedāvājumu ir noraidījis. Ja pārsolītais dalībnieks piekrīt komisijas piedāvājumam, viņam 5(piecu) darba dienu termiņā jāsamaksā nosolītā summa un jānoslēdz pirkuma līgums (2.pielikums). Šajā gadījumā Izsoles uzvarētājam nodrošinājums netiek atmaksāts.
3. Ja pārsolītais Izsoles dalībnieks noraida Izsoles komisijas piedāvājumu, nokavē noteikto samaksas termiņu vai neparaksta pirkuma līgumu, Izsoles komisija Izsoli atzīst par nenotikušu.

# VI. Izsoles rezultāti, pirkuma līguma slēgšana un norēķinu kārtība

1. Izsole atzīstama par nenotikušu, ja noteiktajā termiņā Izsolei nav reģistrējies neviens dalībnieks.
2. Pirkuma līgumu paraksta septiņu dienu laikā pēc Izsoles rezultātu apstiprināšanas dienas. Izsoles uzvarētājam Izsolē iegādātā kustamā manta jāpārņem piecu kalendāro dienu laikā pēc pirkuma līguma parakstīšanas dienas.

Visus izdevumus, kas saistīti ar kustamās mantas transportēšanu, obligātos maksājumus un normatīvajos aktos noteiktos nodokļus sedz Pircējs.

Sūdzības un tajās norādīto apstākļu pierādījumus par Izsoles rīkotāja pieņemtajiem lēmumiem un veiktajām darbībām vai atklātajiem Izsoles noteikumu pārkāpumiem, Izsoles norisi vai tās rezultātiem var iesniegt Uzņēmumā, bet ne vēlāk kā 1 (viena) mēneša laikā pēc Izsoles rezultātu apstiprināšanas.

Pielikums Nr.1

IEKĀRTU SARAKSTS IZSOLEI Nr.2/2021 AR NORĀDĪTO NOSACĪTO VĒRTĪBU

|  |  |  |  |
| --- | --- | --- | --- |
| Nosaukums | Ražošanas gads  | Iekārtas tips | Iekārtas nosacītā vērtība EUR, bez PVN |
| FORD TRANSIT |  2006 | Kravas mikroautobuss | 500.00 |

Pielikums Nr. 2

KUSTĀMAS MANTAS PIRKUMA LĪGUMS (projekts)

Jelgavā, 2021.gada '' ''

VSIA “Slimnīca “Ģintermuiža””, reģistrācijas Nr.40003343729, juridiskā adrese: Filozofu ielā 69, Jelgavā, LV-3008, valdes loceklis Artūra Bērziņa personā , kurš rīkojas uz Statūtu pamata, (turpmāk - Pārdevējs), no vienas puses un

(fiziskās personas vārds, uzvārds, personas kods, deklarētās dzīvesvietas adrese / juridiskā persona, to pārstāvošās personas amats, vārds, uzvārds, pārstāvības pamats, juridiskā adrese, reģistrācijas numurs), (turpmāk - Pircējs), no otras puses,

katrs atsevišķi saukts Puse, bet abi kopā saukti Puses, pamatojoties uz kustamās mantas 2021.gada 14.jūnija izsoles (turpmāk - Izsole) rezultātiem, bez viltus, maldības vai spaidiem, ievērojot Pušu brīvu gribu, noslēdz šādu līgumu (turpmāk - Līgums):

1.LĪGUMA PRIEKŠMETS UN DARBĪBAS TERMIŅŠ

1.1. Pārdevējs pārdod un Pircējs pērk automašīnu FORD TRANSIT, valsts Nr. FU4290, VIN WF0VXXBDFV5D81238 (turpmāk -Manta) saskaņā ar Līguma noteikumiem.

1.2. Pārdevējs apņemas nodot Mantu Pircējam, un Pircējs apņemas Mantu pieņemt saskaņā ar Līguma noteikumiem.

1.3. Parakstot Līgumu, Pircējs apliecina, ka viņam ir zināms Mantas stāvoklis, atrašanās vieta un cita informācija par Mantu, līdz ar to Pircējs apņemas turpmāk neizvirzīt nekādas pretenzijas Pārdevējam saistībā ar Mantu.

1.4. Īpašumtiesības uz Mantu pāriet Pircējam, brīdī, kad Manta tiek nodota ar pieņemšanas - nodošanas aktu.

1.5. Līgums stājas spēkā tā parakstīšanas brīdī un ir spēkā līdz pilnīgai Pušu saistību izpildei.

2. NORĒĶINU KĀRTĪBA

2.1.Mantas pirkuma maksa saskaņā ar Izsoles rezultātiem ir EUR (………)

2.2.Līgumā 2.1.punktā minēto Mantas pirkuma maksu Pircējs ir samaksājis Pārdevējam pilnā apmērā 2021.gada , . . tas ir, līdz Līguma noslēgšanas brīdim, veicot pārskaitījumu uz Pārdevēja norēķinu kontu.

3.PIEŅEMŠANAS UN NODOŠANAS KĀRTĪBA

3.1.Pircējs pārņem Mantu savā valdījumā 5 (piecu) kalendāro dienu laikā no Līguma parakstīšanas brīža.

3.2.Mantas pārņemšanas (pārvietošanas) laiku Pircējs saskaņo ar Līguma 7.1.punktā norādīto Pārdevēja atbildīgo personu.

3.3.Mantas pārņemšanas laikā Puses paraksta pieņemšanas - nodošanas aktu, precīzi norādot datumu.

3.4.Manta uzskatāma par nodotu (pārņemtu) Pircējam Līguma 3.3.punktā minētā pieņemšanas - nodošanas akta parakstīšanas brīdī.

4.PUŠU TIESĪBAS UN PIENĀKUMI

4.1.No Līguma parakstīšanas brīža Pircējam ir tiesības veikt Mantas apskati, Mantas apskates laiku saskaņojot ar Līguma 7.1.punktā norādīto Pārdevēja atbildīgo personu.

4.2.Pircējam, ievērojot Līguma 1.3.punktā noteikto, nav tiesību atteikties pārņemt Mantu.

4.3.Ja Pircējs ir nokavējis Līguma 3.1.punktā norādīto termiņu, tad tas maksā Pārdevējam līgumsodu 0,5% (nulle komats pieci procenti) apmērā no Mantas pirkuma maksas par katru nokavēto dienu, bet ne vairāk kā 10% (desmit procenti) apmērā no tās.

4.4.Pārdevējs nodod Mantu Pircējam Pušu iepriekš saskaņotajā laikā.

4.4.Pircējs ir pilnīgi atbildīgs par Mantu no Līguma 3.3.punktā minētā pieņemšanas - nodošanas akta parakstīšanas brīža.

4.6.Pārdevējs nodod Pircējam visus ar Mantu saistītos dokumentus.

5.STRĪDU ATRISINĀŠANAS KĀRTĪBA

5.1.Visos jautājumos, kas nav atrunāti Līgumā, Puses vadās no Latvijas Republikas spēkā esošajiem normatīvajiem aktiem.

5.2.Strīdus un nesaskaņas, kas var rasties Līguma darbības laikā, Puses risina savstarpēju pārrunu ceļā. Ja Pušu starpā vienošanos panākt nav iespējams, strīdi izskatāmi Latvijas Republikas normatīvajos aktos paredzētajā kārtībā Latvijas Republikas tiesā.

6.NEPĀRVARAMA VARA

6.1.Ja Pārdevēj s vai Pircēj s nevar pilnīgi vai daļēji izpildīt savas saistības tādu apstākļu dēļ, kurus izraisījusi nepārvarama vara - ugunsgrēks, plūdi, zemestrīce un citi stihiskas nelaimes gadījumi, un citi par nepārvaramas varas apstākļiem atzīti apstākļi, Puses tiek atbrīvotas no atbildības par Līguma saistību nepildīšanu un Līguma darbības termiņš tiek pagarināts par laiku, kas vienāds ar iepriekš minēto apstākļu izraisīto aizkavēšanos.

6.2.Ja Līguma 6.1.punktā minētie apstākļi ilgst ilgāk par 14 (četrpadsmit) kalendārajām dienām, tad jebkurai no Pusēm ir tiesības vienpusēji izbeigt Līgumu, un šajā gadījumā nevienai Pusei nav tiesību pieprasīt no otras segt zaudējumus, kas radušies Līguma izbeigšanas rezultātā. Līguma izbeigšana neatbrīvo Puses no to saistību izpildes, kuras izveidojušās līdz Līguma 6.1.punktā minēto apstākļu iestāšanās brīdim.

6.3. Puse, kurai kļuvis neiespējami izpildīt saistības Līguma 6.1.punktā minēto apstākļu dēļ, 5 (piecu) kalendāro dienu laikā rakstiski paziņo otrai Pusei par šādu apstākļu rašanos vai izbeigšanos. Nepārvaramas varas apstākļus var pamatot ar attiecīgas valsts vai pašvaldības institūcijas izsniegto dokumentu.

7.NOBEIGUMA NOTEIKUMI

7.1.Par Līguma izpildi atbildīgā persona no:

7.1.1.Pārdevēja puses ir Modris Putns , tel. 29483263 e-pasts modris.putns@gintermuiza.lv;

7.1.2.Pircēja puses ir

7.2. Minētās personas ir atbildīga par Mantas nodošanas koordinēšanu un pieņemšanas - nodošanas akta parakstīšanu.

7.3. Pusēm ir tiesības grozīt vai papildināt Līgumu Pusēm savstarpēji rakstiski vienojoties. Šāda vienošanās tiek noformēta pielikuma veidā un ir Līguma neatņemama sastāvdaļa.

7.4. Puses apņemas visā Līguma darbības laikā, kā arī pēc tā, neizpaust trešajām personām informāciju, kuru Puses nodevušas viena otrai sakarā ar Līgumā minēto saistību izpildi. Visa minētā informācija tiek uzskatīta par konfidenciālu, un nevar tikt izpausta vai publiskota bez otras Puses rakstiskas piekrišanas, izņemot gadījumus, ja to paredz spēkā esošie normatīvie akti.

7.5.Puses 5 (piecu) darbdienu laikā informē viena otru par adreses, bankas rēķinu vai citu rekvizītu izmaiņām.

7.6.Neviena no Pusēm bez otras Puses rakstiskas piekrišanas nedrīkst nodot savas šajā Līgumā noteiktās tiesības vai pienākumus trešajai personai.

7.7.Gadījumos, kas nav paredzēti Līgumā, Puses vadās saskaņā ar Latvijas Republikas spēkā esošajiem normatīvajiem aktiem.

7.8.Puses ar saviem parakstiem apliecina, ka tām ir visas nepieciešamās pilnvaras un atļaujas slēgt Līgumu.

7.9.Līgums sagatavots latviešu valodā uz 3 (trīs) lapām divos identiskos eksemplāros, un izsniegts pa vienam eksemplāram katrai Pusei. Abiem Līguma eksemplāriem ir vienāds juridiskais spēks.

8.PUŠU REKVIZĪTI UN PARAKSTI

Pārdevējs : Pircējs: